ข้อบังคับมหาวิทยาลัยกาฬสินธุ์ข้อบังคับมหาวิทยาลัยกาฬสินธุ์ว่าด้วยเครื่องแบบเครื่องหมายและเครื่องแต่งกายนักศึกษาพ.ศ. ๒๕๖๐ โดยที่เป็นการสมควรให้มีข้อบังคับว่าด้วยเครื่องแบบ เครื่องหมายและเครื่องแต่งกายของนักศึกษาอาศัยอำนาจตามมาตรา ๑๙ (๒) และมาตรา ๕๓แห่งพระราชบัญญัติมหาวิทยาลัยกาฬสินธุ์ พ.ศ. ๒๕๕๘ประกอบกับมติที่ประชุมสภามหาวิทยาลัยกาฬสินธุ์ในคราวประชุมครั้งที่ ๖/๒๕๖๐ เมื่อวันที่๙ มิถุนายน พ.ศ. ๒๕๖๐ จึงมีมติเห็นชอบให้ออกข้อบังคับไว้ ดังนี้ข้อ ๑ ข้อบังคับนี้เรียกว่า ข้อบังคับมหาวิทยาลัยกาฬสินธุ์ ว่าด้วยเครื่องแบบ เครื่องหมายและเครื่องแต่งกายของนักศึกษาพ.ศ. ๒๕๖๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยกาฬสินธุ์อธิการบดี หมายความว่าอธิการบดีมหาวิทยาลัยกาฬสินธุ์นักศึกษา หมายความว่านักศึกษาระดับต่ำกว่าปริญญาตรีและปริญญาตรีมหาวิทยาลัยกาฬสินธุ์เครื่องหมาย หมายความว่าเครื่องหมายมหาวิทยาลัยกาฬสินธุ์ตราสัญลักษณ์ หมายความว่าตราสัญลักษณ์มหาวิทยาลัยกาฬสินธุ์คณะ หมายความว่าหน่วยงานภายในมหาวิทยาลัยที่มีการประกาศแบ่งส่วนราชการเป็นคณะ หรือหน่วยงานที่มีฐานะเทียบเท่าที่เรียกชื่ออย่างอื่นทั้งที่ได้ประกาศแบ่งส่วนราชการโดยกฎกระทรวง หรือโดยประกาศของสภามหาวิทยาลัยกาฬสินธุ์ข้อ ๔ เครื่องแบบและเครื่องแต่งกายนักศึกษาหญิงในเวลาปกติ(๑) เสื้อเชิ้ตแขนสั้นสีขาวเหนือข้อศอกไม่เกิน ๖ เซนติเมตร แบบและทรงสุภาพ ไม่มีลวดลายไม่รัดรูป ปกเสื้อแบบปกเชิ้ต ปลายแหลมยาวพอสมควร ไม่มีสาบหลังเวลาสวมให้สอดชายเสื้อไว้ในกระโปรงให้เห็นสายเข็มขัดที่คอและแนวสาบอกติดกระดุมโลหะเครื่องหมายขนาดเส้นผ่านศูนย์กลาง ๒ เซนติเมตร ๕ เม็ด และให้กลัดเครื่องหมายตราสัญลักษณ์ทำด้วยโลหะสีเงินลงยาสีฟ้าคราม สูง ๒.๕ เซนติเมตร ที่อกเบื้องขวาและขนาดสูง ๑.๕ เซนติเมตร ที่ปลายปกเสื้อด้านซ้าย(๒) กระโปรงแบบจีบรอบหรือกระโปรงทรงกระสอบ สีดำไม่มันวาว ไม่มีลวดลาย ไม่มีผ่า หรือมีผ่าด้านหลังโดยที่จีบกระโปรงซ้อนกันขอบกระโปรงอยู่ระดับเอว ความยาวของกระโปรงอยู่ระหว่างเข่าและข้อเท้า ห้ามใช้ผ้ายีนผ้าสักหลาด ผ้าลูกฟูก ผ้ายืด ผ้าลูกไม้ และผ้ากำมะหยี่ในกรณีของนักศึกษาหญิงที่นับถือศาสนาอิสลามอนุโลมให้แขนเสื้อเป็นแขนยาวและมีผ้าคลุมผมสีและแบบสุภาพตามหลักศาสนาได้(๓) เข็มขัดหนังเรียบสีดำ กว้าง ๓ เซนติเมตรหัวเข็มขัดทำด้วยโลหะสีเงินรูปสี่เหลี่ยมผืนผ้ากว้าง ๔ เซนติเมตร ยาว ๕.๕เซนติเมตร มีตราสัญลักษณ์อยู่ตรงกลาง(๔) รองเท้าหนังหุ้มส้น แบบสุภาพสีดำข้อ ๕ เครื่องแบบงานพิธีการสำหรับนักศึกษาหญิงมีลักษณะเช่นเดียวกับเครื่องแบบปกติสำหรับนักศึกษาหญิงโดยให้กลัดกระดุมที่คอเสื้อข้อ ๖ เครื่องแบบและเครื่องแต่งกายนักศึกษาชายในเวลาปกติ(๑) เสื้อเชิ้ตสีขาวแขนสั้นหรือแขนยาว แบบและทรงสุภาพไม่มีลวดลาย ไม่รัดรูป กระดุมสีขาวมีกระเป๋าด้านซ้ายเวลาสวมให้สอดชายเสื้อไว้ในกางเกงให้เห็นสายเข็มขัด(๒) กางเกงขายาวแบบสากล ทำด้วยผ้าสีดำ ไม่มันวาวไม่มีลวดลาย ห้ามใช้ผ้ายีน ผ้าสักหลาด ผ้าลูกฟูก ผ้ายืด และผ้ากำมะหยี่(๓) ถุงเท้าสีดำ สีน้ำตาลเข้ม หรือสีกรมท่าไม่มีลวดลาย(๔) รองเท้าหนังหุ้มส้น ทรงสุภาพสีดำ ไม่มีลวดลาย(๕) เข็มขัดหนังเรียบสีดำ กว้าง ๓ เซนติเมตรเป็นเข็มขัดรูปปลายแหลมหัวเข็มขัดทำด้วยโลหะสีเงินรูปสี่เหลี่ยมผืนผ้ากว้าง ๔ เซนติเมตร ยาว ๕.๕ เซนติเมตร มีตราสัญลักษณ์อยู่ตรงกลาง(๖) เนคไทสีฟ้าครามมีเครื่องหมายตราสัญลักษณ์ ขนาดสูง๒ เซนติเมตร ปักอยู่บนเนคไทในระดับลิ้นปี่ข้อ ๗ เครื่องแบบงานพิธีการสำหรับนักศึกษาชายมีลักษณะเช่นเดียวกับเครื่องแต่งกายปกติสำหรับนักศึกษาชายโดยให้ใช้เสื้อเชิ้ตแขนยาวสีขาวข้อ ๘ ให้นักศึกษาแต่งเครื่องแบบปกติเครื่องแบบงานพิธีการ หรือสวมใส่ชุดแต่งกายอื่น ตามประกาศมหาวิทยาลัยหรือตามที่ระบุในกำหนดการ คำสั่งของมหาวิทยาลัยข้อ ๙ มหาวิทยาลัยอาจออกประกาศมหาวิทยาลัยเกี่ยวกับการสวมใส่ชุดแต่งกายของนักศึกษาเป็นการเฉพาะอีกก็ได้โดยให้อยู่ในดุลยพินิจของอธิการบดีข้อ ๑๐ ให้อธิการบดีรักษาการตามข้อบังคับนี้ในการตีความหรือวินิจฉัยกรณีที่มีปัญหาขัดข้องเกี่ยวกับการดำเนินการตามข้อบังคับนี้หรือในกรณีที่ข้อบังคับนี้มิได้กำหนดไว้ให้สภามหาวิทยาลัยวินิจฉัยชี้ขาดและคำวินิจฉัยของสภามหาวิทยาลัยให้เป็นที่สุดประกาศณ วันที่ ๙ มิถุนายน พ.ศ. ๒๕๖๐วินัย วิทยานุกูลกรรมการสภามหาวิทยาลัยผู้ทรงคุณวุฒิทำหน้าที่แทนนายกสภามหาวิทยาลัยกาฬสินธุ์พัชรภรณ์/อัญชลี/จัดทำ๖ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๖ ง/หน้า ๓๕/๕ ตุลาคม ๒๕๖๐